**Skye McColová Bartusiaková** (angl. Skye McCole Bartusiak; \* 28. september 1992, Houston, USA – † 19. júl 2014, Houston, USA) bola americká herečka.

Začiatky
--------

Narodila sa v Texase, konkrétne v Houstone, kde vyrastala a až do svojej smrti žila so svojimi rodičmi, Raymondom Bartusiakom a Helen McColeovou. Vyštudovala St. Thomas the Apostle Episcopal school.

Kariéra
-------

Pred kamerou sa prvýkrát objavila v roku 1999, a to konkrétne vo filme *Diabolská hra*. V tom istom roku dostala rolu aj v oscarovej snímke *Pravidlá muštárne*.

V roku 2000 sa objavila vo filme *Patriot*, kde hlavnú úlohy obsadili Mel Gibson, Heath Ledger alebo Jason Isaacs a kde zohrala úlohu Gibsonovej nemej ​​dcéry. O rok neskôr si zahrala s Michaelom Douglasom a Brittany Murphy v snímke *Nepovedz ani slovo* a v tom istom roku si zahrala aj vo filme *Aféra s náhrdelníkom*, ktorý sa natáčal aj v Česku. V roku 2002 potom dostala hlavnú rolu v televíznom filme *Podpaľačka: Nové vzplanutie*.

V roku 2004 sa objavila vo filme *Ring voľný* s Meg Ryan a Omarom Eppsom, s ktorým sa o rok neskôr stretla aj v jednej epizóde seriálu *Dr. House*.

Zomrela v roku 2014 vo veku 21 rokov.

Ocenenia
--------

Za televízny film *Tichá láska* dostala spoločne s ďalšími hercami, ktorí sa v tomto filme objavili v hlavných úlohách, cenu Camie Award, a to konkrétne v roku 2003.

S detskými predstaviteľmi bola v roku 2001 tiež nominovaná na cenu Young Artist Award za film *Patriot*. Na rovnakú cenu bola o rok neskôr nominovaná za seriál *Touched by an Angel* a za film *Chlapci v mojom živote*, ani raz však nebola úspešná.

Filmografia
-----------

### Filmy

* 1999 - *Diabolská hra*
* 1999 - *Pravidlá muštárne*
* 2000 - *Patriot*
* 2001 - *Nepovedz ani slovo*
* 2001 - *Chlapci v mojom živote*
* 2001 - *Aféra s náhrdelníkom*
* 2003 - *The Vest*
* 2004 - *Ring voľný*
* 2005 - *Boogeyman*
* 2006 - *Kill Your Darlings*
* 2006 - *Once not Far From Home*
* 2006 - *Razor Sharp*
* 2008 - *Pineapple*
* 2008 - *A Fix*
* 2009 - *Wild About Harry*
* 2011 - *Sick Boy*
* 2011 - *Good Day for It*

### Televízne filmy

* 1999 - *Witness Protection*
* 2000 - *The Darkling*
* 2001 - *Blondínka*
* 2002 - *Flashpoint*
* 2002 - *Podpaľačka: Nové vzplanutie*
* 2002 - *Tam v prérii*
* 2003 - *Tichá láska*

### Seriály

* 1999 - *Búrka storočia*
* 1999 - *JAG*
* 1999 - *Sudkyňa Amy*
* 2000 - *Providence*
* 2000 - *Frasier*
* 2000 - *Zákon a poriadok: Špeciálna jednotka*
* 2001 - *Touched by an Angel*
* 2002 - 2003 - *24*
* 2004 - *George Lopez*
* 2005 - *Dr. House*
* 2005 - *Nezvestní*
* 2005 - *C.S.I.: Kriminálka Las Vegas*
* 2007 - *V tieni zločinu*

Referencie
----------

1. ↑  MCSHANE, Larry. *Skye McCole Bartusiak, who played Mel Gibson's daughter in 'The Patriot,' dead at 21* [online]. New York Daily News, 2014-07-19, [cit. 2014-07-19]. Dostupné online. (po anglicky)

Externé odkazy
--------------

* skyemccolebartusiak.com - oficiálna stránka
* Skye McCole Bartusiak v Česko-Slovenskej filmovej databáze
* Skye McCole Bartusiak v Internet Movie Database (po anglicky)

Zdroj
-----

* *Tento článok je čiastočný alebo úplný preklad článku Skye McCole Bartusiak na českej Wikipédii.*

Autoritné údaje: * ISNI: 0000 0000 7825 9187
* LCCN: no2004007007
* VIAF: 9548184
* WorldCat: lccn-no2004007007